אקס או אקס או: דירוג רגעי האופנה הגדולים בתולדות "גוסיפ גירל" | Fashion Forward | אופנה
עמוד הבית	מגזין
אקס או אקס או: דירוג רגעי האופנה הגדולים בתולדות "גוסיפ גירל"
אחרי 6 עונות של תככים, מזימות ומותגי-על, הגיע הזמן (ובאמת שהגיע) להפרד יפה מ-S וקווין B | היו שלום אפר איסט סיידרז, ותודה על השמלות
מאת מיכל ישראלי | ‏ 18 דצמבר 2012
נשיקת פרידה. סרינה ובלייר | צילום: יח"צ
מעגל החיים של הטלוויזיה הוא בלתי נמנע. אין כמעט סדרה, לא משנה כמה חדשנית ורעננה היא בתחילתה, שמסתיימת עם אותה התלהבות והתרגשות מצד הקהל. "גוסיפ גירל", שפרקה האחרון בהחלט שודר אמש (ב') בארה"ב (אצלנו תשודר העונה האחרונה ב-HOT3 החל מינואר), חוותה את הנבילה הטבעית הזו באופן קיצוני למדי. עונתה השישית והאחרונה נפתחה לרייטינג מזעזע בכל קנה מידה, המבקרים כבר מזמן עברו מפרגון להשמצות ואפילו המעריצים האדוקים נטשו בסביבות העונה הרביעית והמאכזבת. אמנם העונה האחרונה והקצרה (10 פרקים) משופעת קריצות אינטימיות שמיועדות רק לאובססיביים ואפילו מחזירה קצת מהחדות של העונות הראשונות, אבל אין ספק שהעולם מוכן להיפרד מבלייר וולדורף, צ'אק באס וסרינה ון דר וודסן. לכבוד המאורע, החלטנו להצדיע לדבר האחד היציב בסדרה – הסטייל המרגש – עם דירוג של 25 רגעי האופנה הגדולים, מרהיבים לצד מחרידים, בתולדות "גוסיפ גירל".
מקום 25 | BFF
הדרך הכי טובה לסיים מריבה באפר איסט סייד היא לגנוב את הבגדים שעיצבה אמא שלך מסט הצילומים ולדגמן אותם ברחבי מנהטן עם החברה הכי טובה. רגע נדיר של בלייר וולדורף וסרינה ון דר וודסן משתטות, לפני שהכל נהיה כל כך רציני.
מדגמנות את הבגדים שעיצבה גב' וולדורף | צילום: יח"צ
מקום 24 | קוגרטאון
על שלושה דברים עמדה המלתחה של דיאנה, דמותה של אליזבת הרלי: צמוד, קצר, חשוף וחלק. השמלות החד-גוניות הפכו להיות סמל ההיכר שלה, ונדיר היה לראות אותה לובשת משהו אחר. אפילו בלייר נדחסה לאחת כזאת כדי לעזור לה להיכנס לדמות כשניסתה לפענח את היומן של דיאנה.
נכנסה לדירוג הסטייל. דיאנה | צילום: יח"צ
מקום 23 | פה זה לא נתב"ג
כשבלייר, מלכת הסטייל הבלתי מעורערת של הסדרה, בורחת מחתונתה ונתקעת בשדה התעופה, אין לה ברירה אלא להחליף בגדים, על מנת שההמון לא יזהה אותה. לאחר שהניסיון להציע את שמלת החתונה שלה לבחורה רנדומלית תמורת בגדים רגילים לא צולח, היא נאלצת להסתפק במה שנמצא בשדה התעופה. איכשהו היא עדיין נראית מדהים.
גם ניו יורק אוהבת אותך. בלייר | צילום: יח"צ
מקום 22. מדליית זהב
אין ספק שצ'אק באס נראה במיטבו כשהוא בחליפה יוצאת דופן (עוד על כך במקום גבוה יותר ברשימה), אבל כשהוא יוצא ממנה ומחליף לבגדי ספורט, התוצאה מדהימה ותמוהה לא פחות. במיוחד אהבנו את האוברול האדום המדובר, שרק הוא יכול ללבוש ועדיין להיראות קול.
טו קול פור סקול. צ'אק באס בחליפות ספורט | צילום: יח"צ
מקום 21. השטן לובשת בדג'לי מישקה
למרות שהיה לה את כל מה שצריך להיות דמות הנבל של "גוסיפ גירל", לג'ורג'ינה ספארקס תמיד היה חסר הסטייל המתאים. מי בכלל זוכר מה היא לבשה בעונות הראשונות? אבל כשהיא חזרה לחיינו והפכה לדמות קבועה בעונה החמישית והשישית, המהפך היה מרשים. היא אמנם לובשת בעיקר שחור, אבל נראית בו אלגנטית וסקסית להפליא.
סקסי ביץ'. ג'ורג'ינה ספארקס | צילום: יח"צ
מקום 20 | מיי האמפס
סרינה ון דר וודסן היא בחורה שמודעת היטב ליתרונות שלה, ומבליטה אותם בכל הזדמנות. יש שיגידו אפילו יותר מדי. הנה רק חלק קטנטן מהדוגמאות.
מחשופים להמונים. סרינה | צילום: יח"צ
מקום 19 | נקמה נוסח מנהטן
כשוונסה הברוקלינאית מחליטה לקחת הפסקה מסדר יום עמוס של מאמץ יתר להיות יפת נפש ולבישת כמויות לא הגיוניות של גווני ניאון, הבחירה מתבררת כטעות. כשהיא נותנת לג'ני להלביש אותה למסיבה, היא מגלה, מול חדר מלא בנות מרושעות וזרקור, שחסרה לה בטנה.
ותודה לג'ני. וונסה | צילום: יח"צ
מקום 18 | אישה יפה
באפר איסט סייד, גם כשמסרסרים בך את זוכה להתעטף במיטב המותגים. כך, כשבלייר נשלחה לשכב עם דודו המרושע של צ'אק תמורת מלון, היא זכתה ללבוש שמלת ערב של מת'יו ווילאמסון; וכאשר לולה ואייבי נשלחו להעמיד פני צמד זונות, הן נדחסו לתוך שמלות פפלום של מייסון ביי מישל מייסון שאורכן המקורי קוצר במיוחד כדי להתאים לסנריו.
בשמלות של מישל מייסון (מימין) ומת'יו וויליאמסון. לולה, אייבי ובלייר | צילום: יח"צ
מקום 17 | דיקטטורית של טעם רע
בסוף העונה החמישית מקבלת לידיה בלייר את המשרה האולטימטיבית – להיות המנהלת הקריאייטיבית של מותג האופנה שבנתה אמה. אבל בדרך מראשה של בלייר לביצוע של מי ששכרה להוציא לפועל את הבגדים, משהו אבד בתרגום, וכך קיבלנו את כמה מהזוועות האופנתיות הגדולות בהיסטוריית הסדרה, שמפתיע שבלייר הסכימה ששמה יתנוסס עליהן.
בלייר המנהלת הקריאייטיבית של זה? סירייסלי?! | צילום: יח"צ
מקום 16 | נזרוק לה עצם
לילי ון דר וודסן, אמה הפוטוגנית של סרינה, בוודאי מתלבשת טוב יותר מבתה. אבל בין התלבושות המאופקות והרפטטיביות שלה, למרות שמחמיאות לה מאוד, קשה למצוא אחת מספיק בולטת לככב ברשימה כזאת. ובכל זאת, צריך לעשות כבוד לאמא הכי לוהטת במנהטן.
האמא הכי לוהטת במנהטן. לילי ון דר וודסן | צילום: יח"צ
מקום 15 | כבר לא בקנזס
קצת קשה לזכור, אבל בעונה הראשונה של "גוסיפ גירל" ג'ני האמפרי הייתה ילדה מתוקה שלבשה הרבה צבעי פסטל. כל זה השתנה פחות או יותר בין לילה, עם תספורת אדג'ית חדשה, איפור דביבוני והרבה שמלות שחורות.
מעט לפני שהפכה לדביבון מאופר. ג'ני האמפרי | צילום: יח"צ
מקום 14 | דומות, אך כה שונות
אחד מרגעי האופנה הבולטים התרחש בפרק שחתם את העונה הראשונה, כאשר בלייר וסרינה הגיעו לחתונה עם שמלות פרחוניות דומות שהשוני בסטיילינג שלהן מיצה את ההבדל המהותי בין השתיים – בלייר נראתה כמו משב רוח מרענן, בעוד המראה של סרינה היה כבד עם תוספות לא נחוצות.
הפרטים הקטנים. סרינה ובלייר פרחוניות | צילום: יח"צ
מקום 13 | כלה במצוקה
נכון שמתבקש להכניס את שמלת החתונה האמיתית של בלייר למצעד, אבל הגרסה המועדפת עלינו היא דווקא השמלה המקורית, שבלייר החליטה לגנוז, בעיצוב של ורה וונג.
נגנזה. שמלת הכלה של ורה וונג | צילום: יח"צ
מקום 12 | זוג או פרד
גם נשים כל-יכולות כמו בלייר וולדורף מעמיסות על עצמן יותר מדי, וכשזה קורה, הן עלולות לעשות טעויות אופנה חמורות. כך, הגיעה בלייר למסיבה כשהיא נועלת שתי נעליים דומות, אבל בהחלט לא שייכות לאותו הצמד. נסלח לה, כי אחת מהפרטנריות בדיוק שהתה אצל נסיך במונקו.
אופסי. הנעליים הלא זהות של בלייר | צילום מסך
מקום 11 | משטרת האופנה התקשרה
למרות שהיא התברכה בחזה מפואר, רגליים ארוכות, שיער בלונדיני שופע והרבה מאוד כסף, לסרינה חסר דבר אחד – טעם טוב. במהלך העונות היא ביצעה פשעי אופנה מזעזעים רבים, והיה קשה מאוד לבחור רק כמה מהם. הדוגמה הגרועה מכל היא התלבושת האמצעית – אדום, צהוב, צמוד ומבריק? לא.
דרוש: טעם טוב. רק שלושה משלל פשעי האופנה של סרינה | צילום: יח"צ
מקום 10 | החברות מעל לכל
קשה לתפוס את בלייר לא מוקפדת. אפילו מבחר ההלבשה התחתונה שלה יכול היה להחזיק מצעד נפרד. אבל כשחברתה הטובה ביותר עוברת תאונה ובלייר מוקפצת לבית החולים, היא לא חושבת פעמיים ויוצאת מהבית עם פיג'מה, בלי התנצלויות ובלי חרטות.
באסטד! בלייר מרושלת בבית החולים | צילום: יח"צ
מקום 9 | אודישן מהגיהנום
אופנה היא לא רק אביזר ב"גוסיפ גירל", אלא יכולה להיות דרך יעילה לנקמה. כך, כאשר ג'ני האמפרי המגורשת מעיזה לחזור לעיר למורת רוחה של בלייר, המגרשת, זו מחבלת בדגמים שג'ני מציגה מול טים גאן (בתפקיד אורח) בראיון קבלה לבית הספר לאופנה פרסונס בדרך מקורית במיוחד.
אפילו הנקמות אופתניות | צילום: יח"צ
מקום 8 | אף אחד לא מושלם
למרות שבלייר היא ללא ספק הדמות עם הטעם הטוב ביותר שאי פעם נראתה על המסך הקטן, גם לה היו כמה נפילות, כשבראשן תלבושות מלמלה שיצאו משליטה ובעיקר מכנסי חאקי גבוהים, לא מחמיאים ובלתי נסלחים.
אפילו בלייר טועה. רגעי השפל | צילום: יח"צ
מקום 7 | אמריקאית בפריז
בעוד במנהטן סרינה היא אסון אופנה מהלך, החופשה בפריז עשתה למלתחה שלה רק טוב. המראה המועדף עלינו הוא קומבו הזהב-כחול, בעוד הרגע הפחות מועדף עלינו הוא זה בו היא שכחה את המכנסיים. קורה.
יפה לך פריז. סרינה | צילום: יח"צ
מקום 6 | רואים כפול
זו לא מסיבה עד שאמנית המרמה שמתחזה לבת הדודה שלך מביימת התמוטטות נפשית ועל הדרך גונבת לך את שמלת נשף הסיום מהתיכון שפמלה דניס עיצבה במיוחד בשבילך ומעמידה פנים שמדובר בשמלה חדשה.
סיוטה של כל פאשניסטה | צילום: יח"צ
מקום 5 | מלכת הנשף
אחד המעשים הרומנטיים ביותר שעשה צ'אק עבור בלייר היה להגשים עבורה את החלומות שהיו לה כילדה על נשף הסיום של התיכון. בין השאר, זה כלל את שמלת הפרום המושלמת של מרקזה, שהיא כה רחוקה מהזוועות שתלמידות תיכון אמריקאיות בדרך כלל מתהדרות בהן בערב הזה.
היש מחווה יותר רומנטית משמלת נשף של מרקזה במתנה? | צילום: יח"צ
מקום 4 | אם אין כתר
סרטי השיער של בלייר הפכו מהר מאוד לסמל המזוהה עם הסדרה, ובעיקר סממן לכוח שהיא אוחזת בו, כאשר כל מי שמסביבה מנסה לחקות ללא הצלחה את הבחירות המקוריות שלה.
אם אין כתר נחבוש סרט. הטרייד מארק של בליייר | צילום: יח"צ
מקום 3 | הוא צ'אק באס
בסדרה בה הסטייל תופס מקום כל כך מרכזי, מתבקש שהנשים יהיו הכוכבות, אבל יש גבר אחד בסדרה שבכל זאת הצליח לספק את כמה מרגעי האופנה המסעירים – והסגולים – שנראו בה. צ'אק באס, אנחנו מצדיעות לך.
הצליח לרגש בכל פעם מחדש. צ'אק | צילום: יח"צ, צילום מסך
מקום 2 | הפשע המושלם
בפרק אחד בעונה השלישית, נפערו פיות הצופים האדוקים בתדהמה – בלייר וולדורף, מי שערכה משפט שדה בתיכון לנערה שהעזה ללבוש טייץ כמכנסיים – נתפסה בעצמה בחטא. זה נסלח רק בגלל שהיה מדובר בסוג של תחפושת.
או אם ג'י! בלייר נתפסה בטייץ מחוץ לבית | צילום: יח"צ
מקום 1 | קווין בי
למקום הראשון נכנסות בקלות שתי השמלות הגרנדיוזיות ביותר שנראו בסדרה. שתיהן נלבשו על ידי בלייר (כמובן), שתיהן בעיצוב אוסקר דה לה רנטה ושתיהן היוו רגעי אופנה עוצרי נשימה ובלתי נשכחים. עבורנו היא תמיד הייתה נסיכה.
מחנה בלייר לנצח! קווין בי עוצרת נשימה באוסקר דה לה רנטה | צילום: יח"צ
בונוס: הנה עוד כמה מהתלבושות המוצלחות של בלייר. נתגעגע.
מרתון גוסיפ בסופ"ש הקרוב? ברור! עוד קצת בלייר לקינוח | צילום: יח"צ
>> העונה השישית והאחרונה של "גוסיפ גירל" תשודר בארץ ב-HOT3 החל מינואר
מאת: לולה |‏ 22 בדצמבר 2012 | 12:47
יש מעונה שש – ג'ורג'ינה, סייג', סרינה בחולצה צהובה צ'אק, בלייר בתמונות בסוף. וגם זה לא תחקיר זה לא אמור להיות כל הסדרה חחח
מאת: רחלי |‏ 19 בדצמבר 2012 | 23:16
לחתונה של אימה עם רופוס ואת המסיבה הלבנה ועוד ועוד
מאת: חן |‏ 19 בדצמבר 2012 | 10:53
מצטערת אבל ליטון מיסטור (בלייר) לא בדיוק עם מבנה גוף שיחמיא לך מכנסיים וטייצים וזה בלי קשר.
פספסתם פה אאוטיפים שלמים של בלייק לייבלי (בעונה חמישית כשהיא לבושה במעיל ירוק מהמם עם צעיף תואם ותיק כחול הורססס כשהיא מגלה שאבא שלה משוחח עם הבת דודה המתחזה) שמלות קטיליון ולא זהב ועוד ועוד
פספסתם את העונה השישית היא לא מועלית פה.
התחקיר בהחלט לוקה בחסר
מאת: חן |‏ 19 בדצמבר 2012 | 10:51
קווין בי3>
מאת: רחלי |‏ 19 בדצמבר 2012 | 03:13
מאת: איפי |‏ 18 בדצמבר 2012 | 19:09
צריך לשים לב שהם לא שקופים וזה הכל (לקנות את האטומים יותר). אפשר להרכיב איתם אחלה אאוטפיטים.
וגב' וולדורף לא ממש דוגמא, אני גם לא זוכרת אותה לובשת ג'ינסים…
מאת: הילה |‏ 18 בדצמבר 2012 | 17:57
אז מה שהיא לבשה טייץ כל עוד זה מסתיר לה תאיזור שזה אמור להסתיר זה מהמם
מאת: ליה |‏ 18 בדצמבר 2012 | 14:33
http://style.mtv.com/2012/11/06/gossip-girl-season-6-episode-4-portrait-of-lady-alexander/
מאת: גל |‏ 18 בדצמבר 2012 | 13:49